જેક્સનના તો ખાનદાનની રગોમાં જ સંગીત દોડ્યા રાખતું હતું. પિતા ગિટાર બજાવવાનું નાનું મોટુ કામ કરતા હતા. માતા કેથરિનની સંગીતમાં રૂચિ હોવા સિવાય તે બાળકોને સંગીત શિખવાડતી હતી. પાંચ વર્ષની ઉંમરે માઈકલે સ્ટેજમાં પોતાનું ડેબ્યું કર્યું. માઈકલની ખૂબીઓ જોતા તેના ગળા કરતા તેના અવનવા ડાન્સ સ્ટેપ પોપ્યુલર થતા હતા. સંગીતમાં તમે ગાવ છો તેના કરતા તેની મઝા કેટલી લો છો એ અગત્યનું છે, અને તે માઈકલના શરીરમાં કરંટની માફક દોડતું હતું. મોટાઊન રેકોર્ડે જેક્સનને પાંચ વર્ષની ઉંમરમાં જ સાઈન કરી લીધા. એ પછી જેક્સન ઉપડ્યા તે ઈતિહાસ છે. થ્રીલર આલ્બમ દુનિયામાં સૌથી વધારે વેચાતો આલ્બમ બન્યો છે. અને આજે પણ એટલો જ વેચાઈ છે. તેના સોંગ બિટ ઈટ અને બેડ તો 2017ની ડેસ્પિકેબલ મી-3માં પણ ધુમ મચાવી ચુક્યા છે. પણ માઈકલ ભારતના રિયાલીટી શોમાં થતા ડાન્સથી લઈને ચાની કીટલીવાળા સુધી પોપ્યુલર છે. તેની હેર સ્ટાઈલ રાખનારાઓની આજે પણ કમી નથી. પેપ્સીની એડના શૂટિંગમાં તેની હેરસ્ટાઈલ સળગી ગયેલી જે પછી તેણે વાળનું જે મેકઓવર કર્યુ તે યંગસ્ટર્સમાં કાફી પોપ્યુલર થયું. હબસીઓએ નસીહત મેળવી કે વાંકડીયા વાળમાંથી પણ હેરસ્ટાઈલનો ઉદ્દભવ થઈ શકે છે.